《宁古塔杂诗 其十七》
清代·杨宾

闻说羁縻国，西来绝可怜。冰天鱼作服，陆地狗行船。

披发环穿鼻，文身耳压肩。由来桑梓地，不是信张骞。

作者简介：（1650—1720）浙江山阴人，字可师，号耕夫，晚号大瓢山人。为人作幕。其父坐事长流宁古塔，请代父戍不许，与弟先后出塞省父。习其地理沿革、山川道里、风土人情，著《柳边纪略》，为世所称。另有《晞发堂集》、《杨大瓢杂文残稿》。